
VIEŠŲJŲ PIRKIMŲ TARNYBA
VERTINIMO IŠVADA


	Vilniaus rajono savivaldybės administracijai
El. p. vrsa@vrsa.lt

Žiniai
Savivaldybės kontrolės ir audito tarnybai
El. p. Marija.Aliosina@vrsa.lt
	
Į
	2026-10-28
2026-09-11
2026-10-02
	Nr. 4S-1494 (7.4Mr)
Nr. S-23792(4.37 Mr)
El. laiškas[footnoteRef:1] [1:  Tarnyboje gautas 2026 m. spalio 2d., reg. Nr. 3S-2693.] 




[bookmark: _Hlk147232983][bookmark: _Hlk134107656] Viešųjų pirkimų tarnyba (toliau – Tarnyba), vadovaudamasi Lietuvos Respublikos viešųjų pirkimų įstatymo (toliau – Įstatymas, VPĮ) 95 straipsnio 1 dalies 2 punktu bei Pirkimų ir koncesijų priežiūros vykdymo tvarkos aprašu, patvirtintu Tarnybos direktoriaus 2023 m. kovo 24 d. įsakymu Nr. 1S-44[footnoteRef:2], atliko Vilniaus rajono savivaldybės administracijos (toliau – Perkančioji organizacija, VRSA) vykdytų neskelbiamų viešųjų pirkimų atitikties Įstatymo ir jį įgyvendinančiųjų teisės aktų reikalavimams sisteminį dalinį vertinimą. Kartu vertinami ir kitų perkančiųjų organizacijų[footnoteRef:3] pirkimai, susiję su mobiliosios programėlės „Gyventojo kortelė“ platformos ir funkcionalumų įsigijimu, o jų vertinimo rezultatai bus pateikti atskirose išvadose. [2:  Įsakymo redakcija, galiojanti nuo 2026 m. liepos 1 d.]  [3:  Jonavos rajono savivaldybės, Širvintų rajono savivaldybės, Mažeikų rajono savivaldybės, Marijampolės rajono savivaldybės, Radviliškio rajono savivaldybės, Kėdainių rajono savivaldybės, Klaipėdos rajono savivaldybės, Kauno rajono savivaldybės, Panevėžio rajono savivaldybės administracijų, Palangos miesto ir Elektrėnų savivaldybės administracijų. ] 


I dalis. Bendra informacija

	Pirkimo* pavadinimas, numeris (jeigu skelbtas), pirkimo paskelbimo (kvietimo pateikti paraišką/pasiūlymą) data/sutarties pavadinimas, data, numeris
	1. Mobilioji programėlė „Vilniaus rajono gyventojo kortelė“/ 2024 m. lapkričio 18 d. sutartis Nr. A56(1)-1394 (toliau – Pirkimas Nr. 1);
2. „Vilniaus rajono gyventojo kortelės“ aplikacijos paketai / 2025 m. kovo 20 d. sutartis Nr. VRSA14-SUT-455 (3.13E) (toliau – Pirkimas Nr. 2);
3. „Vilniaus rajono mobiliosios programėlės palaikymo ir plėtros paslaugos“/ 2026 m. gegužės 15 d. sutartis Nr. VRSA14-SUT-1038 (3.13E) (toliau – Pirkimas Nr. 3).
Toliau Pirkimas Nr. 1, Pirkimas Nr. 2, Pirkimas Nr. 3 kartu – Pirkimai.

	Pirkimo vykdymo/sutarties sudarymo teisinis pagrindas
	Įstatymas (suvestinės redakcijos: 2024 m. spalio 18 d. – 2025 m. sausio 31 d.; 2025 m. vasario 1 d. – 2025 m. rugsėjo 30 d. ir 2025 m. spalio 1 d. – 2026 m. birželio 30 d.);
Mažos vertės pirkimų tvarkos aprašo[footnoteRef:4] (toliau –Aprašas) suvestinės redakcijos: 2024 m. gegužės 1 d. – 2025 m. sausio 31 d.; 2025 m. vasario 1 d. – 2025 m. gruodžio 9 d. ir nuo 2025 m. gruodžio 10 d. [4:  Patvirtintas Tarnybos direktoriaus 2017 m. birželio 28 d. įsakymu Nr. 1S-97 „Dėl Mažos vertės pirkimų tvarkos aprašo patvirtinimo“.] 

Numatomos viešojo pirkimo ir pirkimo vertės skaičiavimo metodikos[footnoteRef:5] (toliau – Metodika) aktuali redakcija nuo 2024 m. gegužės 1 d. [5:  Patvirtinta Tarnybos direktoriaus 2017 m. birželio 27 d. įsakymu Nr. 1S-97 „Dėl Numatomos viešojo pirkimo ir pirkimo vertės skaičiavimo metodikos patvirtinimo“.] 


	Pirkimo rūšis pagal vertės ribas ir pirkimo būdas/pirkimo priemonės pavadinimas
	Mažos vertės pirkimai, neskelbiamos apklausos.

	Planuota pirkimo vertė (nenurodoma, jeigu pirkimas vertinamas iki vokų su pasiūlymais atplėšimo procedūros arba įpareigojama nutraukti pirkimą ir vertė nenurodyta pirkimo dokumentuose)/sutarties kaina Eur be PVM
	Pirkimo Nr. 1 ir sutarties vertė – 15 000,00 Eur be PVM; Pirkimo Nr. 2 ir sutarties vertė – 15 000,00 Eur be PVM; 
Pirkimo Nr. 3 ir sutarties vertė – 15 000,00 Eur be PVM. 

	Tiekėjo/koncesininko, su kuriuo sudaryta sutartis, pavadinimas, juridinio asmens kodas
	UAB „MeritStory“, juridinio asmens kodas 305570797 (toliau – Tiekėjas).

	Pirkimo/sutarties vertinimo apimtys/etapas
	Dalinis pirkimo vertinimas dėl galimo Pirkimų dirbtinio skaidymo ir galimo dirbtinio konkurencijos ribojimo.

	Jei pirkimas finansuojamas Europos Sąjungos lėšomis – projekto pavadinimas, projektą administruojanti institucija
	–

	Jei dėl pirkimo/sutarties vyksta teismo procesas arba ginčas nagrinėjamas ikiteisminės institucijos, nurodyti ieškinio (skundo) dalyką, bylos šalių pavadinimus, ar taikomos laikinosios apsaugos priemonės, nagrinėjimo stadiją: -


[bookmark: n99333dbed469448aacbcd2a97cf165cb][bookmark: ne65feaf233dc48d8b47bb1a53fc666a3][bookmark: nbeed288e2ac945b1a31882d2aca522f4][bookmark: n91db42d7df5f416ebabcaf10b1dacd7a]*viešasis pirkimas/pirkimas, atliekamas gynybos ir saugumo srityje/pirkimas, atliekamas vandentvarkos, energetikos, transporto ar pašto paslaugų srities perkančiųjų subjektų/įmonių, veikiančių energetikos srityje, energijos ar kuro, kurių reikia elektros ir šilumos energijai gaminti, pirkimas/Lietuvos Respublikos viešųjų pirkimų įstatymo 6 straipsnio 2 punkte ar Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymo 16 straipsnio 2 punkte nurodytas pirkimas/koncesija.

II dalis. Vertinimo apimtyje nustatyti pažeidimai

	1.
	Įstatymo 17 straipsnio 1 dalis[footnoteRef:6], 3 dalis[footnoteRef:7], 5 straipsnio 3[footnoteRef:8], 4[footnoteRef:9], 5[footnoteRef:10] ir 7[footnoteRef:11] dalys, 25 straipsnis 2 dalis[footnoteRef:12], Metodikos 6[footnoteRef:13], 8[footnoteRef:14] ir 33[footnoteRef:15] punktai Aprašo 9 punktas[footnoteRef:16], 24.2.1, 24.2.6 papunkčiai[footnoteRef:17] [6:  „Perkančioji organizacija užtikrina, kad vykdant pirkimą būtų laikomasi lygiateisiškumo, nediskriminavimo, abipusio pripažinimo, proporcingumo, skaidrumo principų.“]  [7:  Įstatymo 17 straipsnio 3 dalis: „Planuojant pirkimus ir jiems rengiantis negali būti siekiama išvengti šiame įstatyme nustatytos tvarkos taikymo ar dirbtinai sumažinti konkurenciją. Laikoma, kad konkurencija yra dirbtinai sumažinta, kai pirkimu nepagrįstai sudaromos palankesnės ar nepalankesnės sąlygos tam tikriems tiekėjams.“]  [8:  3 dalis: „Perkančioji organizacija neturi teisės skaidyti pirkimo, jeigu taip galėtų būti išvengta šiame įstatyme pirkimui nustatytos tvarkos taikymo, išskyrus atvejus, kai tai yra pateisinama dėl šio straipsnio 2 dalyje nustatytų priežasčių“.]  [9:  4 dalis: „Pasirenkant numatomos pirkimo vertės skaičiavimo būdą, negali būti siekiama išvengti šiame įstatyme pirkimui nustatytos tvarkos taikymo.“]  [10:   5 dalis: „Numatoma pirkimo vertė apskaičiuojama pagal Viešųjų pirkimų tarnybos patvirtintą pirkimo vertės apskaičiavimo metodiką.“]  [11:  7 dalis: „Jeigu darbai ar to paties tipo prekės ir paslaugos gali būti perkami sudarant atskiras pirkimo sutartis <...>, tai apskaičiuojant numatomą pirkimo vertę atsižvelgiama į visas tokias pirkimo dalis.“]  [12:  25 str. 2 dalis: „Atliekant mažos vertės pirkimus, taikomos šio įstatymo I skyriaus, 31, 34 straipsnių, 37 straipsnio 9 dalies, 47 straipsnio 9 dalies, 58 straipsnio 1 dalies, 82 straipsnio, 86 straipsnio 5, 6, 7 ir 9 dalių, 91 straipsnio, VI ir VII skyrių nuostatos ir Viešųjų pirkimų tarnybos tvirtinamame mažos vertės pirkimų tvarkos apraše nustatytos taisyklės. <...>“.]  [13:   6  punktas: „Preliminari pirkimo vertė apskaičiuojama rengiant pirkimų planą ir turi būti patikslinta ir užfiksuota pirkimo vykdytojo prieš pirkimą rengiamuose dokumentuose (pavyzdžiui, pirkimo paraiškoje, pirkimą vykdančio subjekto pildomuose dokumentuose) prieš pirkimo procedūros pradžią, įvertinant, ar turi būti atliekamos pirkimų plano korekcijos“.]  [14:  8 punktas: „Pirkimo vykdytojas pirkimo vertės skaičiavimo būdą turi pasirinkti taip, kad būtų užtikrintas Viešųjų pirkimų įstatymo, Komunalinio sektoriaus pirkimų įstatymo arba Gynybos įstatymo nuostatų dėl pirkimui nustatytos tvarkos taikymo vykdymas“.]  [15:  33 punktas: „Jeigu darbai, kurie kartu kaip statybos ir (arba) inžinerinės veiklos, kaip visumos,  rezultatas savarankiškai atlieka vieną ūkinę ar techninę funkciją, ar  to paties tipo prekės ar paslaugos perkamos skaidant pirkimą į atskiras pirkimo dalis, dėl kurių numatoma sudaryti atskiras pirkimo sutartis ar preliminariąsias sutartis, ar atskirus pirkimus, kiekvienai pirkimo daliai ar atskiram pirkimui turi būti taikomas tokios vertės pirkimas, koks būtų pasirinktas visai pirkimo vertei  (neišskaidžius pirkimo), išskyrus atvejus, kai tai pateisinama dėl metodikos 35-36 punktuose nurodytų priežasčių“.]  [16:  9 punktas: „Planuojant pirkimus ir jiems rengiantis, negali būti siekiama išvengti Apraše nustatytos tvarkos taikymo ar dirbtinai sumažinti konkurenciją. Laikoma, kad konkurencija yra dirbtinai sumažinta, kai pirkimu tam tikriems tiekėjams nepagrįstai sudaromos palankesnės ar nepalankesnės sąlygos“.]  [17:  Pirkimą neskelbiamos apklausos būdu galima atlikti: „24.2.1. jei numatoma pirkimo sutarties vertė neviršija 15 000 Eur (penkiolikos tūkstančių eurų) (be PVM; <...> 24.2.6 jeigu prekes patiekti, paslaugas suteikti ar darbus atlikti gali tik konkretus tiekėjas dėl vienos iš šių priežasčių: a) <...>; b) konkurencijos nėra dėl techninių priežasčių; c) dėl išimtinių teisių, įskaitant intelektinės nuosavybės teises, apsaugos. Šio punkto b ir c papunkčiai gali būti taikomi tik tuo atveju, kai nėra pagrįstos alternatyvos ar pakaitalo ir konkurencijos nebuvimas nėra sukurtas perkančiosios organizacijos, dirbtinai sugriežtinus pirkimo reikalavimus; <..>“.] 


	Tarnyba 2026 m. rugpjūčio 27 d. raštu Nr. 4S-1200 kreipėsi į Perkančiąją organizaciją, prašydama pateikti vertinimui reikalingus dokumentus ir informaciją. Perkančioji organizacija prašomus dokumentus ir informaciją pateikė 2026 m. rugsėjo 14 d. raštu Nr. S-23792(4.37 Mr) (toliau – Raštas). Ją papildė 2026 m. spalio 2 d. el. laišku[footnoteRef:18]. [18:  Tarnyboje gautas 2026 m. spalio 2d., reg. Nr. 3S-2693.] 

Pirkimus vykdė Perkančiosios organizacijos direktoriaus įsakymais paskirti pirkimų organizatoriai: Pirkimą Nr. 1 – 2020 m. lapkričio 18 d. įsakymu Nr. A27(1)-3099, Pirkimus Nr. 2 ir Nr. 3 – 2025 m. vasario 28 d. įsakymu Nr. A27-661(3.1 E) paskirti pirkimų organizatoriai.
Pirkimų Nr. 1 ir Nr. 2 vykdymo metu toks mažos vertės pirkimų organizavimo būdas buvo nustatytas Vilniaus rajono savivaldybės administracijos pirkimų organizavimo ir vykdymo tvarkos aprašo, patvirtinto Perkančiosios organizacijos direktoriaus 2024 m. sausio 15 d. įsakymu Nr. A27(1)-24 (toliau – Tvarkos aprašas_1), 6.14 papunktyje[footnoteRef:19], o Pirkimo Nr. 3 vykdymo metu – Centralizuotų ir decentralizuotų viešųjų pirkimų organizavimo ir vidaus kontrolės tvarkos aprašo, patvirtinto Perkančiosios organizacijos direktoriaus 2025 m. gruodžio 16 d. įsakymu Nr. A27-4847(3.1 E), (toliau – Tvarkos aprašas_2), 29.1.1 papunktyje[footnoteRef:20]. [19:  Tvarkos aprašo_1 16.14 papunktis: „mažos vertės pirkimus vykdo Pirkimo organizatorius“.]  [20:  Tvarkos aprašo_2. 29 punktas: „Centralizuotus ir decentralizuotus pirkimus Viešųjų pirkimų įstatymo nustatyta
tvarka atlieka: 29.1. Pirkimų organizatorius: 29.1.1. mažos vertės pirkimus; <...>“.] 

Pirkimų numatoma vertė, pasirinktas pirkimo būdas ir jo pasirinkimo teisinis pagrindas buvo nurodyti atitinkamų Pirkimų inicijavimo paraiškose:
Pirkimo Nr. 1 – 2024 m. lapkričio 15 d. paraiškoje Nr. VP7-426. Iš paraiškoje pateiktos informacijos matyti, kad Pirkimas Nr. 1 buvo neplaninis. Neskelbiamos apklausos vykdymo teisiniais pagrindais nurodyti Aprašo 24.2.1[footnoteRef:21], 24.2.4[footnoteRef:22] ir 24.2.6[footnoteRef:23] papunkčiai[footnoteRef:24]; [21:  „24.2.1. jei numatoma pirkimo sutarties vertė neviršija 15 000 Eur (penkiolikos tūkstančių eurų) (be PVM); <...>.“]  [22:  „24.2.4 kai dėl įvykių, kurių perkančioji organizacija negalėjo iš anksto numatyti, būtina ypač skubiai įsigyti prekių, paslaugų ar darbų. Aplinkybės, kuriomis grindžiama ypatinga skuba, negali priklausyti nuo perkančiosios organizacijos“.]  [23:  „24.2.6. jeigu prekes patiekti, paslaugas suteikti ar darbus atlikti gali tik konkretus tiekėjas dėl vienos iš šių priežasčių: a) pirkimo tikslas yra sukurti arba įsigyti unikalų meno kūrinį ar meninį atlikimą; b) konkurencijos nėra dėl techninių priežasčių; c) dėl išimtinių teisių, įskaitant intelektinės nuosavybės teises, apsaugos. <...>.“]  [24:  VRSA savo Rašte (5 p.) paaiškino, kad: „	Pirkimas Nr. 1 vykdytas vadovaujantis MVP TA 24.2.1, 24.2.6 papunkčiais (24.2.4 p. nurodytas per klaidą, bet pirkimo eigai ir rezultatui įtakos neturėjo, nes buvo vadovaujamasi kitais nurodytais punktais) <...>.“] 

Pirkimo Nr. 2 – 2025 m. kovo 6 d. paraiškoje Nr. VD-2982(19.6 E). Neskelbiamos apklausos vykdymo teisiniais pagrindais paraiškoje nurodyti Aprašo 24.2.1 ir 24.2.6 papunkčiai[footnoteRef:25];  [25:  Žr. 17 išnašą.] 

Pirkimo Nr. 3 – 2026 m. balandžio 13 d. paraiškoje Nr. 2026-VD-INIC-VRSA-551 neskelbiamos apklausos vykdymo teisiniu pagrindu paraiškoje nurodytas Aprašo 24.2.6 papunktis. Grįsdama šio pagrindo taikymą, Perkančioji organizacija paraiškoje nurodė, kad Tiekėjui priklauso išimtinės autorių teisės į platformą „Gyventojo kortelės platforma savivaldybėms“ (Programinės įrangos registro sertifikato Nr. 20241021/1-1), todėl, Perkančiosios organizacijos vertinimu, tik šis tiekėjas gali vykdyti platformos palaikymą ir plėtrą, o kitų tiekėjų pasitelkimas pažeistų autorių teises, alternatyvūs sprendimai būtų neproporcingai sudėtingi ir ekonomiškai nepagrįsti.
Lentelė Nr. 1. Pagrindiniai Pirkimų sutarčių duomenys
	
	Pirkimas Nr. 1
	Pirkimas Nr. 2
	Pirkimas Nr. 3

	Sutartis
	2024-11-18 
Nr. A56(1)-1394
	2025-03-20 
Nr. VRSA14-SUT-455 (3.13E)
	2026-05-15 
Nr. VRSA14-SUT-1038 (3.13E)

	Objektas
	Tiekėjo „Gyventojo kortelės platforma savivaldybėms“ pritaikymas, neterminuota naudojimo teisė, 10 funkcionalumų, 24 mėn. talpinimas
	„Gyventojo kortelės“ aplikacijų paketai“: problemų žemėlapis, apklausos, verslo integracija, neprisijungę vartotojai, mokymai ir 24 mėn. konsultacijos
	Vilniaus rajono mobiliosios programėlės palaikymo ir plėtros paslaugos: 300 val. × 50 Eur

	BVPŽ
	48517000-5
	48983000-2
	72261000-2

	Vertė be PVM
	15 000 Eur (fiksuota)
	15 000 Eur (fiksuota)
	15 000 Eur (maksimali), 12 mėn. su galimybe pratęsti)

	Sutartis dėl
	Prekių
	Prekių
	Paslaugų

	Pirkimo būdas
	Neskelbiama apklausa (žodžiu)
	Neskelbiama apklausa (žodžiu)
	Neskelbiama apklausa (žodžiu)

	Trukmė
	Pristatymas per 3 mėn.; perduota 2024-12-19
	Pristatymas per 3 mėn.; priežiūra 24 mėn.
	Teikimas 12 mėn. + automatinis pratęsimas 12 mėn.



Vertinant Perkančiosios organizacijos Raštu pateiktus dokumentus, paaiškinimus ir informaciją, reikšmingos šios vertinimo apimtyje nustatytos aplinkybės: 
1. Pirkimai buvo susiję su tuo pačiu programiniu sprendimu: Pirkimu Nr. 1 įsigyta mobili programėlė „Vilniaus rajono gyventojo kortelė“, Pirkimu Nr. 2 – jau įsigyto sprendinio papildomi funkcionalumai, o Pirkimu Nr. 3 – tos pačios programėlės tolesnio vystymo ir palaikymo paslaugos;
2. Perkančioji organizacija pati Pirkimų Nr. 2 ir Nr. 3 vykdymą siejo su ankstesniu Pirkimu Nr. 1 įsigytu sprendiniu ir techninio bei funkcinio tęstinumo poreikiu, o kreipimąsi į tą patį Tiekėją grindė, be kita ko, jo turimomis nuosavybės teisėmis į naudojamą platformą (Rašto 3 punktas)[footnoteRef:26]; [26:  Iš Perkančiosios organizacijos Rašto: „Pirkimų Nr. 2 ir Nr. 3 atveju pirkimo objektai buvo susiję su jau įsigytu ir naudojamu sprendimu bei jo pagrindu veikiančia tiekėjui nuosavybės teise priklausančia „Gyventojo kortelės platforma savivaldybėms“ (Programinės įrangos registro sertifikatas Nr. 20241021/1-1). Atsižvelgiant į pirkimo objektų pobūdį ir jų tiesioginį ryšį su jau įdiegtu sprendimu, atskiras potencialių alternatyvių sprendimų tiekėjų paieškos rinkos tyrimas nebuvo atliekamas, kadangi vėlesnių pirkimų objektai buvo skirti jau įsigyto sprendimo funkcionalumams papildyti, vystyti ir užtikrinti jo palaikymą, o naujo tiekėjo paieška būtų buvusi neracionali ir nebuvo tokio poreikio“.] 

3. Perkančiosios organizacijos teigimu, konkrečių papildomų funkcionalumų poreikiai susiformavo jau po Pirkimo Nr. 1 įvykdymo;
4. Pirkimo Nr. 1 paraiškoje neskelbiamos apklausos pagrindais nurodyti Aprašo 24.2.1, 24.2.4 ir 24.2.6 papunkčiai. Rašto 5 punkte Perkančioji organizacija paaiškino, kad Pirkimas Nr. 1 buvo vykdomas vadovaujantis Aprašo 24.2.1 ir 24.2.6 papunkčiais, o Aprašo 24.2.4 papunktis paraiškoje įrašytas per klaidą ir Pirkimo eigai bei rezultatui įtakos neturėjo. Pirkimo Nr. 2 paraiškoje nurodyti Aprašo 24.2.1 ir 24.2.6 papunkčiai. Pirkimų Nr. 1 ir Nr. 2 vertes Perkančioji organizacija nustatė atskirai pagal kiekvienu konkrečiu metu suformuotą paslaugų apimtį ir finansines galimybes;
5. Pirkimo Nr. 3 poreikį Perkančioji organizacija siejo su tęstiniu programinio sprendimo tobulinimu ir techniniu palaikymu, o paslaugų apimtį nustatė pagal 15 000 Eur be PVM metinę finansavimo ribą. Pirkimo Nr. 3 neskelbiamos apklausos vykdymą Perkančioji organizacija grindė Aprašo 24.2.6 papunkčiu, t. y. Tiekėjo išimtinėmis teisėmis į platformą ir su tuo siejamu kitų tiekėjų negalėjimu teikti platformos palaikymo ir plėtros paslaugų.
Be to, vertinimo metu papildomai nustatyta:
1.  Pirkimas Nr. 1 ir Pirkimas Nr. 2 susiję su ta pačia mobiliąja programėle „Gyventojo kortelė“[footnoteRef:27] (toliau – Programėlė). Iš svetainėje https://gyventojokortele.lt/lt[footnoteRef:28] skelbiamų (siūlomų) standartinių Programėlės funkcionalumų ir modulių, Perkančioji organizacija įsigijo dalį jų[footnoteRef:29]: [27:  Daugiau: https://gyventojokortele.lt/lt. ]  [28:  Prekės ženklas ir kontaktai nukreipia į UAB „MeritStory“.]  [29:  ] 

2. Pirkimo Nr. 1 sutarties specialiųjų sąlygų 3.1 punkte nustatyta, kad: sutarties dalykas yra tiekėjo nuosavybės teise valdomos platformos „Gyventojo kortelės platforma savivaldybėms“ (sertifikatas Nr. 20241021/1-1) individualizuoti ir adaptuoti techniniai sprendimai ir programėlės funkcionalumai[footnoteRef:30]. Pirkimo Nr. 2 sutarties 3.1 punktas[footnoteRef:31] nurodo tą pačią platformą, tą patį sertifikatą ir „Gyventojo kortelės“ aplikacijos funkcionalumus ar paketus. Abiejų sutarčių 3 priedas yra tas pats Infobalt sertifikatas. [30:  3.1 punktas: „Tiekėjas įsipareigoja Sutartyje numatytomis sąlygomis perduoti Pirkėjui pagal Techninės specifikacijos reikalavimus individualizuotus bei adaptuotus Tiekėjo nuosavybės teise valdomos platformos „Gyventojo kortelės platforma savivaldybėms“, registravimo Programinės įrangos registre sertifikato Nr. 20241021/1-1 (toliau – Platforma) techninius sprendimus, taip pat suteikti Pirkėjui teises naudoti Platformos pagrindu veikiančią mobiliąją programėlę neterminuotą laikotarpį bei įsigyti mobiliosios programėlės funkcionalumus (toliau – Prekės)“.]  [31:  3.1 punktas: „Tiekėjas įsipareigoja Sutartyje numatytomis sąlygomis perduoti Pirkėjui pagal Techninės specifikacijos reikalavimus individualizuotus bei adaptuotus Tiekėjo nuosavybės teise valdomos platformos „Gyventojo kortelės platforma savivaldybėms“, registravimo Programinės įrangos registre sertifikato Nr. 20241021/1-1 (toliau – Platforma) techninius sprendimus, taip pat suteikti Pirkėjui teises naudoti Platformos pagrindu veikiančią mobiliąją programėlę neterminuotą laikotarpį bei įsigyti mobiliosios programėlės funkcionalumus (toliau – Prekės)“.] 

3. Pirkimo Nr. 2 techninės specifikacijos pavadinimas – „Vilniaus rajono gyventojo kortelės aplikacijos paketai“. Pagrindime nurodyta, kad funkcionalumai reikalingi tos pačios „Vilniaus rajono gyventojų kortelės mobiliosios programėlės naudotojų patirčiai“ gerinti, tačiau programėlė įvykdžius Pirkimą Nr. 1 nebuvo paleista[footnoteRef:32], taigi, papildomų funkcionalumų poreikis negalėjo kilti iš programėlės naudojimo patirties. [32:  Pagal viešai prieinamą VRSA svetainėje pateiktą informaciją Vilniaus rajono gyventojo kortelė „Arti“ pristatyta 2025 m. birželio 20 d. Daugiau čia.] 

4. Perkančiosios organizacijos strateginio planavimo dokumentuose (2024-2026 m.) gyventojo kortelė įgyvendinama kaip viena daugiametė priemonė. 2025 m. veiklos plano įgyvendinimo ataskaitoje[footnoteRef:33] (2025 m. veiklos ataskaita, p. 3) „Gyventojų kortelė“ nurodyta kaip priemonė 01.01.04.10 „Gyventojų mokestinės naštos mažinimas“ (vykdytojas – Komunikacijos skyrius, laikotarpis – 2024–2026 m., įvykdymas „Panaudotos lėšos, proc. 100“). Pagal priemonės įgyvendinimo laikotarpį į ją patenka visi trys Pirkimai[footnoteRef:34]. [33:  https://vrsa.lt/data/public/uploads/2026/07/mvp-2025-ataskaita-a27-10463.1-e.pdf .]  [34:  ] 

Tai nedera su Perkančiosios organizacijos teiginiu, kad pirkimai yra savarankiški, o gyventojų mokestinės naštos mažinimas įdiegiant „Gyventojo kortelę“, yra 2025 m. atsiradęs naujas poreikis. Uždavinys pagal planavimo dokumentus vykdomas nuo 2024 m., taigi jis apima ir Pirkimą Nr. 1. Taigi, tai ne naujas, o tęstinis tos pačios priemonės tikslas, o ši aplinkybė rodo, kad Perkančioji organizacija gyventojo kortelės projektą numačiusi įgyvendinti kaip vientisą projektą.
5. Pirkimo Nr. 1 1 priedo „Mobiliosios programėlės „Vilniaus rajono gyventojo kortelė“ techninė specifikacija“ (toliau – Techninė specifikacija Nr. 1) 2.1 punkte Pirkimo Nr. 1 pagrindime nurodyta: „2.1.	Gyventojo kortelės tikslas – skatinti rajono gyventojus dažniau naudotis savivaldybės teikiamomis paslaugomis, pirmiems išbandyti naujoves, gauti aktualią informaciją bei pasinaudoti įvairių verslo ir įstaigų siūlomomis nuolaidomis. Siekiama ne tik suteikti gyventojams patogų įrankį kasdieninėms paslaugoms, bet ir įtraukti vietos verslą, kurie galėtų pasiūlyti nuolaidas ar kitus privalumus gyventojams, taip skatindami bendruomeniškumą ir ekonominę plėtrą rajone. Gyventojo kortelės koncepcija jau sėkmingai įgyvendinta kitose Lietuvos savivaldybėse, todėl tikimasi, kad ši iniciatyva bus naudinga ir Vilniaus rajono gyventojams bei verslui. Mobilioji programėlė „Vilniaus rajono gyventojo kortelė“ yra būtina norint įgyvendinti gyventojo kortelės iniciatyvą.“ Taigi Pirkimo Nr. 1 tikslas apima Pirkime Nr. 2 nurodytą funkcionalumą – „Nuolaidos gyventojams“, kuris siejamas su verslo įtraukimu. 
6. Perkančiosios organizacijos interneto svetainėje dar iki Pirkimo Nr. 1, 2024 m. lapkričio 5 d., paskelbtas informacinis pranešimas, kuriame, be kita ko, nurodyta[footnoteRef:35]: „<...> Įgyvendinant gyventojo kortelės projektą remtasi kitų savivaldybių gerąja patirtimi. Kortelės įdiegimas ir naudojimo tvarka bus patvirtinta savivaldybės administracijos direktoriaus įsakymu. Šiemet projektui įgyvendinti numatyta 30 tūkst. Eur pradinė suma, o tolesniam jo palaikymui kiekvienais metais bus skiriamos lėšos iš savivaldybės biudžeto“. Taigi, dar iki Pirkimo Nr. 1 sutarties sudarymo Perkančioji organizacija buvo numačiusi 30 tūkst. Eur projekto įgyvendinimui, t. y. dvigubai didesnę nei Pirkimo Nr. 1 vertė ir iš esmės atitinkančią Pirkimų Nr. 1 ir Nr. 2 bendrą vertę, taip pat kasmetinį tolesnio palaikymo finansavimą. Ši aplinkybė paneigia Perkančiosios organizacijos teiginį, kad inicijuojant Pirkimą Nr. 1 papildomų funkcionalumų poreikis nebuvo susiformavęs. [35:  Daugiau: https://vrsa.lt/gyventojams/naujienos/40/vilniaus-rajono-gyventojo-kortele-juda-pirmyn-paruosta-naudojimo-tvarka:5539 (žiūrėta 2026 m. spalio 12 d.).] 

7. 2025 m. vasario  19 d. VRSA direktoriaus įsakymu Nr. A27-535(3.1 E)[footnoteRef:36] patvirtintos „Kampanijos „Sukurk pavadinimą arba šūkį Vilniaus rajono gyventojo kortelės projektui!“ sąlygos. Šio įsakymo 2 punkte nurodyta: „Vilniaus rajono gyventojo kortelės projektas (toliau – Projektas) – tai naudų sistema, skirta Vilniaus rajone gyvenamąją vietą deklaravusiems gyventojams. Projekto tikslas – suteikti kortelės turėtojams galimybę naudotis nuolaidomis ir specialiais pasiūlymais įvairioms paslaugoms, renginiams, prekėms ne tik Vilniaus rajone, bet ir už savivaldybės ribų. Tuo pačiu siekiama stiprinti vietos verslo, gamintojų ir paslaugų teikėjų veiklą. Kortelė bus prieinama tiek fizine, tiek elektronine (mobiliojoje programėlėje) forma. Programėlėje gyventojai galės pasinaudoti ne tik specialiais pasiūlymais, bet ir sekti savivaldybės naujienas, dalyvauti apklausose, pranešti apie pastebėtas problemas ir kt. [paryškinta Tarnybos]. Šis Projektas prisidės prie gyventojų įsitraukimo į savivaldos procesus bei leis jiems greitai ir patogiai pasiekti svarbią informaciją.“ Taigi, „Problemų žemėlapio“, „Apklausų“, „Nuolaidų gyventojams“ moduliai viešai paskelbti ir pristatyti likus mėnesiui iki Pirkimo Nr. 2 sutarties sudarymo. Pati kampanija vyko, kai Programėlė Vilniaus rajone neturėjo pavadinimo ir nebuvo paleista (paskelbta Perkančiosios organizacijos svetainėje 2025 m. birželio 20 d.[footnoteRef:37], viešai pristatyta 2025 m. birželio 23 d.[footnoteRef:38]), todėl poreikis negalėjo kilti iš mobiliosios programėlės naudojimo patirties, o Perkančioji organizacija juos laikė tos pačios programėlės funkcijomis, o ne nauju pirkimo objektu. [36:  Įsakymas Nr. A27-535(3.1 E).]  [37:  https://vrsa.lt/vilniaus-rajono-gyventojo-kortele/naujienos/1917/vilniaus-rajono-savivaldybe-pristato-naujove-gyventojo-kortele-arti-jungiancia-bendruomene-ir-versla:7169 (tikrinta 2026 m. spalio 12 d.).]  [38: https://vrsa.lt/vilniaus-rajono-gyventojo-kortele/naujienos/1917/jonines-rudaminoje-vilniaus-rajono-gyventojo-korteles-arti-pristatymas-ir-kelis-tukstancius-gyventoju-suvienijes-renginys:7188 (tikrinta 2026 m. spalio 12 d.).] 

8. Papildomai pažymėtina, kad Pirkimu Nr. 2 įsigyti funkcionalumai jau iki Pirkimo Nr. 1 egzistavo Tiekėjo sprendime ir buvo įsigyti kitų perkančiųjų organizacijų. Pavyzdžiui, Radviliškio rajono savivaldybės administracija 2024 m. rugpjūčio 19 d. sudarė su tuo pačiu Tiekėju sutartį Nr. VP-21-(6.2) „Mobiliosios programėlės „Radviliškiečio kortelė“ sukūrimas“ (15 000 Eur be PVM; techninė specifikacija pasirašyta 2024 m. liepos 22 d.)[footnoteRef:39]. Šios sutarties techninėje specifikacijoje, be bazinių funkcijų (identifikavimas per VIISP ir Gyventojų registrą, renginiai, naujienos, vartotojų administravimas), vienu pirkimu numatyti ir problemų registravimo žemėlapis (3.9 p.), nuolaidų modulis su verslo atstovų aplinka (3.10 p.), neprisijungusių vartotojų prieiga (3.13 p.) bei mokymai ir konsultacijos (3.14 p.). Šie funkcionalumai beveik pažodžiui sutampa su Pirkimo Nr. 2 techninės specifikacijos 3.1.1, 3.1.3, 3.1.4 ir 3.1.5 papunkčiais. Taigi, keturi iš penkių Pirkimu Nr. 2 įsigytų funkcionalumų Tiekėjo sprendime egzistavo ir buvo įsigyjami kartu su baziniu sprendimu likus trims mėnesiams iki Pirkimo Nr. 1 sutarties sudarymo. Atsižvelgiant į tai, kad Perkančioji organizacija Pirkimo Nr. 1 techninės specifikacijos 2.1 punkte ir 2024 m. lapkričio 5 d. pranešime nurodė besiremianti kitų savivaldybių patirtimi, darytina išvada, kad Pirkimo Nr. 1 metu ji žinojo arba turėjo žinoti Tiekėjo sprendimo galimų  funkcionalumų apimtį.  [39:  https://eviesiejipirkimai.lt/download.php?dok_id=2007178505&file_id=2007178507.] 

Atsižvelgdama į nustatytas aplinkybes, Tarnyba vertino, ar Perkančioji organizacija, apskaičiuodama Pirkimų numatomas vertes ir pasirinkdama Pirkimų būdus, laikėsi Įstatymo 5 straipsnyje, Metodikoje[footnoteRef:40] ir Apraše nustatytų reikalavimų.  [40:  Metodika patvirtinta Tarnybos direktoriaus 2017 m. birželio 27 d. įsakymu Nr. 1S-94 (aktuali redakcija nuo 2024 m. gegužės 1 d.).] 

Dėl teisinio reglamentavimo
1. Įstatymo 5 straipsnio 3 dalyje nustatyta, kad perkančioji organizacija neturi teisės skaidyti pirkimo, jeigu taip galėtų būti išvengta Įstatyme pirkimui nustatytos tvarkos taikymo, išskyrus atvejus, kai toks skaidymas pateisinamas šio straipsnio 2 dalyje nustatytomis priežastimis. To paties straipsnio 4 dalyje nustatyta, kad, pasirenkant numatomos pirkimo vertės skaičiavimo būdą, negali būti siekiama išvengti Įstatyme pirkimui nustatytos tvarkos taikymo, o 5 dalyje įtvirtinta, kad numatoma pirkimo vertė apskaičiuojama pagal Metodiką. Įstatymo 5 straipsnio 7 dalyje nustatyta, kad, jeigu darbai ar to paties tipo prekės ir paslaugos gali būti perkami sudarant atskiras pirkimo sutartis ar preliminariąsias sutartis atskiroms pirkimo dalims, tai apskaičiuojant numatomą pirkimo vertę atsižvelgiama į visas tokias pirkimo dalis.
2. Metodikos 1 punkte nustatyta, kad pagal Metodiką apskaičiuojama numatoma pirkimo vertė, pagal kurią nustatoma, kokios vertės pirkimas turi būti atliekamas pagal Įstatymo nuostatas. Metodikos 6 punkte nustatyta, kad preliminari pirkimo vertė apskaičiuojama pirkimų planavimo proceso metu, o prieš pirkimo procedūros pradžią ji turi būti patikslinta ir užfiksuota pirkimo vykdytojo dokumentuose. Pagal Metodikos 8 punktą, pirkimo vertės skaičiavimo būdas turi būti pasirenkamas taip, kad būtų užtikrintas Įstatymo nuostatų dėl pirkimui nustatytos tvarkos taikymas.
Metodikos 2.1 papunktyje atnaujinimo galimybė apibrėžta kaip pirkimo dokumentuose numatoma galimybė atlikti atskirą pirkimą dėl to paties tipo prekių ar paslaugų, sudarant naują pirkimo sutartį. Pagal Metodikos 2.7 ir 2.9 papunkčius to paties tipo paslaugos ir prekės yra tos, kurios priklauso tai pačiai grupei pagal BVPŽ skaitmeninio kodo pirmus tris skaitmenis, išskyrus juose nurodytus atvejus, be kita ko, kai tokių paslaugų įprastai neteikia arba tokių prekių savo asortimente įprastai neturi vienas tiekėjas (2.7.2 ir 2.9.2 papunkčiai). Pagal Metodikos 2.10 papunktį, jeigu pirkimo vykdytojas neturi pakankamai duomenų sprendimo, kad sudaromos pirkimo sutartys yra ne to paties tipo, priėmimui, jis šias sutartis turi priskirti tam pačiam tipui.
Metodikos 12 punkte nustatyta, kad pirkimo vykdytojas, skaičiuodamas prekių ar paslaugų pirkimo vertę, nustato, ar numatoma sudaryti pirkimo sutartis yra reguliaraus ar nereguliaraus pobūdžio, taip pat, ar per tam tikrą laikotarpį bus numatoma jos atnaujinimo galimybė. 
Metodikos 13 punkte nustatyta, kad, sudarant nereguliaraus pobūdžio pirkimo sutartį, kurios per tam tikrą laikotarpį nenumatoma atnaujinti, pirkimo verte laikoma numatomos sudaryti pirkimo sutarties vertė. Jeigu sudaromos dvi to paties tipo sutartys, tačiau viena iš jų yra reguliaraus pobūdžio, o kita nereguliaraus, jų pirkimo vertė skaičiuojama atskirai. 
Pagal Metodikos 14 punktą, jeigu to paties tipo pirkimo sutartys yra reguliaraus pobūdžio arba per tam tikrą laikotarpį numatyta to paties tipo pirkimo sutarties atnaujinimo galimybė, pirkimo vertė skaičiuojama sumuojant bendrą faktinę to paties tipo sutarčių, sudarytų per pastaruosius 12 mėnesių arba finansinius metus, vertę (14.1 papunktis) arba bendrą numatomų to paties tipo pirkimo sutarčių, kurios bus sudaromos per 12 mėnesių nuo pirmojo prekių pristatymo ar paslaugų suteikimo, vertę (14.2 papunktis); reguliarių ir nereguliarių pirkimo sutarčių vertės sumuojamos atskirai. Metodikos 17 punkte nustatyta, kad jeigu viena pirkimo sutartis sudaroma dėl kelių prekių ir (ar) paslaugų, kurios nėra to paties tipo, skaičiuojant kitų pirkimų vertes ši sutartis laikoma sudaryta dėl to tipo prekių ar paslaugų, kurių vertė yra didžiausia.
Metodikos 33 punkte nustatyta, kad jeigu to paties tipo prekės ar paslaugos perkamos skaidant pirkimą į atskiras pirkimo dalis, dėl kurių numatoma sudaryti atskiras pirkimo sutartis, ar atskirus pirkimus, kiekvienai pirkimo daliai ar atskiram pirkimui turi būti taikomas tokios vertės pirkimas, koks būtų pasirinktas visai pirkimo vertei (neišskaidžius pirkimo), išskyrus Metodikos 35–36 punktuose nurodytus atvejus.
Metodikos 34 punkte nustatyta: „Jeigu vienu pirkimu, skaidant jį į dalis, perkamos prekės ar paslaugos, kurios nėra to paties tipo, arba perkami darbai, kurie kartu, kaip statybos ir (arba) inžinerinės veiklos, kaip visumos,  rezultatas, savarankiškai neatlieka vienos ūkinės ar techninės funkcijos, tokių pirkimo dalių verčių sumuoti nereikia“.
Metodikos 38 punkte nustatyta: „Bendra išskaidytų atskirų pirkimų dalių ir pirkimų vertė, priklausomai nuo pirkimo objekto, skaičiuojama taikant metodikos III arba IV skyriuje nurodytas pirkimo vertės skaičiavimo taisykles“.
3. Aprašo 3 punkte nustatyta, kad, atlikdamos mažos vertės pirkimus, perkančiosios organizacijos vadovaujasi Aprašu, taip pat Įstatymu, ir kad atliekant mažos vertės pirkimus privalomai taikomos, be kita ko, Įstatymo I skyriaus nuostatos. Aprašo 9 punkte nustatyta, kad planuojant pirkimus ir jiems rengiantis, negali būti siekiama išvengti Apraše nustatytos tvarkos taikymo ar dirbtinai sumažinti konkurenciją. Laikoma, kad konkurencija yra dirbtinai sumažinta, kai pirkimu tam tikriems tiekėjams nepagrįstai sudaromos palankesnės ar nepalankesnės sąlygos.
Aprašo 24.2 papunktyje nustatyti atvejai, kuriais mažos vertės pirkimas gali būti atliekamas neskelbiamos apklausos būdu. Aprašo 24.2.1 papunktyje neskelbiamos apklausos taikymas siejamas su numatoma pirkimo sutarties verte, kuri nėra Įstatymo 5 straipsnyje ir Metodikoje vartojamos numatomos pirkimo vertės sąvokos atitiktimi. Pagal numatomą pirkimo vertę nustatoma, kokios rūšie pirkimas pagal vertės ribas turi būti atliekamas (Metodikos 1 punktas), t. y, koks konkrečiai teisinis reguliavimas turi būti taikomas atliekant pirkimą. Pagal numatomą pirkimo sutarties vertę, sprendžiama, ar vien atsižvelgiant į šią aplinkybę mažos vertės pirkimas gali būti atliekamas neskelbiamos apklausos būdu. Pagal Aprašo 24.2.1 papunktį, neskelbiama apklausa gali būti atliekama, jeigu numatoma pirkimo sutarties vertė neviršija 15 000,00 Eur be PVM.
Aprašo 24.2.4 papunktyje nustatyta, kad neskelbiama apklausa gali būti atliekama, kai dėl įvykių, kurių perkančioji organizacija negalėjo iš anksto numatyti, būtina ypač skubiai įsigyti prekių, paslaugų ar darbų; aplinkybės, kuriomis grindžiama ypatinga skuba, negali priklausyti nuo perkančiosios organizacijos.
Pagal Aprašo 24.2.6 papunktį, neskelbiama apklausa taip pat gali būti atliekama, jeigu prekes patiekti, paslaugas suteikti ar darbus atlikti gali tik konkretus tiekėjas dėl šiame papunktyje nustatytų priežasčių, be kita ko, kai: „<...> b) konkurencijos nėra dėl techninių priežasčių; c) dėl išimtinių teisių, įskaitant intelektinės nuosavybės teises, apsaugos. Šio punkto b ir c papunkčiai gali būti taikomi tik tuo atveju, kai nėra pagrįstos alternatyvos ar pakaitalo ir konkurencijos nebuvimas nėra sukurtas perkančiosios organizacijos, dirbtinai sugriežtinus pirkimo reikalavimus“. 
Neskelbiamos apklausos atvejai yra bendrosios pirkimų skelbimo taisyklės išimtys, todėl jie aiškinami siaurai, o jų taikymo sąlygas turi įrodyti jomis besiremianti perkančioji organizacija.
Taigi, apibendrinus išdėstytą, konstatuotina, kad Pirkimų vykdymo neskelbiamos apklausos būdu ir pirkimų skaidymo teisėtumas nagrinėjamu atveju vertintinas atsižvelgiant tiek į tai, ar egzistavo Perkančiosios organizacijos nurodyti Aprašo 24.2 papunktyje nustatyti neskelbiamos apklausos pagrindai, tiek į tai, ar Pirkimų numatomos vertės buvo apskaičiuotos laikantis Įstatymo 5 straipsnio, Metodikos ir Aprašo 9 punkto reikalavimų. 
Dėl Aprašo 24.2.4 papunkčio taikymo Pirkimui Nr. 1. 
Perkančioji organizacija Rašte (5 punktas) paaiškino, kad Pirkimas Nr. 1 buvo vykdomas vadovaujantis Aprašo 24.2.1 ir 24.2.6 papunkčiais, o Pirkimo paraiškoje nurodytas Aprašo 24.2.4 papunktis įrašytas per klaidą ir Pirkimo eigai bei rezultatui įtakos neturėjo. Atsižvelgus į tai, šis pagrindas toliau nevertinamas. Vis dėlto pažymėtina, kad paraiškoje kartu nurodyti trys skirtingi alternatyvūs neskelbiamos apklausos pagrindai, iš kurių vienas, Perkančiosios organizacijos teigimu, įrašytas per klaidą. Tai kelia pagrįstų abejonių, kad kiekvieno pasirinkto pagrindo taikymo sąlygos buvo atskirai įvertintos ir dokumentuotos. 
Dėl Aprašo 24.2.6 papunkčio taikymo Pirkimui Nr. 1. 
Aprašo 24.2.6 papunkčio b ir c papunkčiai gali būti taikomi tik tuo atveju, kai kartu tenkinamos dvi sąlygos: nėra pagrįstos alternatyvos ar pakaitalo ir konkurencijos nebuvimas nėra sukurtas perkančiosios organizacijos, dirbtinai sugriežtinus pirkimo reikalavimus. Pirkimo Nr. 1 atveju nė viena iš šių sąlygų netenkinama:
(1) Pirkimo Nr. 1 metu Perkančiajai organizacijai reikėjo mobiliosios programėlės gyventojo kortelės iniciatyvai įgyvendinti. Techninės specifikacijos Nr. 1 2.1 papunktyje pati Perkančioji organizacija nurodė, kad „gyventojo kortelės koncepcija jau sėkmingai įgyvendinta kitose Lietuvos savivaldybėse“, o 2024 m. lapkričio 5 d. pranešime – kad „įgyvendinant gyventojo kortelės projektą remtasi kitų savivaldybių gerąja patirtimi“. Tačiau, Perkančioji organizacija neįrodė ir nepateikė duomenų, kad prieš pasirinkdama šį sprendimą vertino kitų tiekėjų siūlomas alternatyvas ir nustatė, jog jos negalėtų patenkinti jos poreikių. Nesant tokio pagrindimo, konstatuotina, kad konkurencijos nebuvimas buvo nulemtas pačios Perkančiosios organizacijos pasirinkto pirkimo objekto apibrėžimo, todėl Aprašo 24.2.6 papunkčio taikymo sąlygos nelaikytinos įrodytomis.
(2) konkurencijos nebuvimą sukūrė pati Perkančioji organizacija, nustatydama Pirkimo Nr. 1 reikalavimus. Techninės specifikacijos Nr. 1 3.1 punkte ir sutarties specialiųjų sąlygų 3.1 punkte Pirkimo Nr. 1 objektas apibrėžtas kaip Tiekėjo nuosavybės teise valdomos platformos „Gyventojo kortelės platforma savivaldybėms“ (sertifikato Nr. 20241021/1-1) techninių sprendimų individualizavimas ir adaptavimas. Toks reikalavimas iš anksto lėmė, kad Pirkimo Nr. 1 sutartį įvykdyti galėjo tik šios platformos savininkas. Tokiu būdu Pirkimu Nr. 1 Tiekėjui nepagrįstai sudarytos palankesnės sąlygos, t. y. konkurencija dirbtinai sumažinta.
Dėl Aprašo 24.2.6 papunkčio taikymo Pirkimui Nr. 2.
 Pirkimą Nr. 2 Perkančioji organizacija grindė Aprašo 24.2.1 ir 24.2.6 papunkčiais,  nurodydama, kad pirkimo objektas tiesiogiai susijęs su jau įsigytu ir naudojamu sprendimu, veikiančiu Tiekėjui nuosavybės teise priklausančios platformos pagrindu, todėl naujo tiekėjo paieška būtų buvusi neracionali.
Tarnyba neneigia, kad Pirkimo Nr. 2 metu papildomus funkcionalumus platformoje įdiegti galėjo tik Tiekėjas. Tačiau tokį konkurencijos nebuvimą sukūrė pati Perkančioji organizacija. Pirkimo Nr. 1 reikalavimais ji pirkimo objektą susiejo su konkretaus Tiekėjo platforma ir įsigijo tik Programėlės naudojimo teisę ir neįrodė, kad Pirkimo Nr. 1 metu neturėjo galimybės įsigyti platesnės apimties teisių į sukuriamą programinę įrangą ar kitais būdais užsitikrinti didesnę konkurenciją jos tolesniam vystymui (pvz., Radviliškio rajono savivaldybės administracijos 2024 m. rugpjūčio 19 d. sutarties Nr. VP-21-(6.2) techninės specifikacijos 2.6, 2.9 ir 2.10 punktai[footnoteRef:41]). Taigi tai, kad Pirkimo Nr. 2 metu papildomus funkcionalumus galėjo įdiegti tik Tiekėjas, lėmė pačios Perkančiosios organizacijos Pirkimo Nr. 1 metu priimti sprendimai, o ne objektyvios rinkos aplinkybės. [41:  .] 

Be to, Pirkimu Nr. 2 įsigyti funkcionalumai Pirkimo Nr. 1 metu Perkančiajai organizacijai buvo žinomi ar turėjo būti žinomi ir prieinami, nes  jau egzistavo Tiekėjo sprendime ir buvo įsigyjami kitų perkančiųjų organizacijų (žr. šios išvados papildomai nustatytų aplinkybių 6 ir 8 punktus). Jei jie būtų įsigyti kartu su Pirkimu Nr. 1, poreikis juos įsigyti atskirai iš vienintelio tiekėjo apskritai nebūtų kilęs.
Taigi Aprašo 24.2.6 papunktyje nustatyta sąlyga, kad konkurencijos nebuvimas nėra sukurtas perkančiosios organizacijos, dirbtinai sugriežtinus pirkimo reikalavimus, nagrinėjimu atveju nėra įvykdyta. Šis pagrindas Pirkimui Nr. 2 netaikytinas. 
Perkančioji organizacija Pirkimą Nr. 2, kaip ir Pirkimą Nr. 1, kartu grindė ir Aprašo 24.2.1 papunkčiu, t. y. tuo, kad numatoma pirkimo sutarties vertė neviršija 15 000 Eur be PVM.
Nenustačius Aprašo 24.2.6 papunkčio taikymo sąlygų, vertintina, ar Perkančioji organizacija, vykdydama Pirkimus Nr. 1 ir Nr. 2, kurių kiekvieno vertė lygi 15 000 Eur, dirbtinai neišskaidė  pirkimus, siekdama išvengti Apraše nustatytos tvarkos taikymo (Aprašo 9 punktas), ir ar Pirkimų vertės apskaičiuotos laikantis Įstatymo 5 straipsnio ir Metodikos reikalavimų.
Dėl Pirkimų Nr. 1 ir Nr. 2 vertės apskaičiavimo ir skaidymo, parinktų BVPŽ kodų
Pirkimų paraiškose Perkančioji organizacija kiekvieno Pirkimo numatomą vertę nurodė atskirai, kiekvieną po 15 000 Eur be PVM. Rašte ji paaiškino, kad Pirkimų vertes nustatė atskirai pagal kiekvienu konkrečiu metu suformuotą paslaugų apimtį ir finansines galimybes, t. y. kiekvieno Pirkimo vertę faktiškai apskaičiavo pagal Metodikos 13 punktą, kaip nereguliaraus pobūdžio sutarties, kurios nenumatoma atnaujinti, vertę.
Dėl BVPŽ kodų. Pagal Įstatymo 5 straipsnio 7 dalį ir Metodikos 33 punktą išskaidyto pirkimo dalys vertinamos kartu, jeigu perkamos to paties tipo prekės ar paslaugos.
Pirkimams Nr. 1 ir Nr. 2 Perkančioji organizacija nurodė skirtingus BVPŽ kodus (Pirkimas Nr. 1 – 48517000-5	; Pirkimas Nr. 2 – 48983000-2). 
Tačiau, Tarnybos vertinimu, skirtingi BVPŽ kodai neatitinka Pirkimų objektų turinio ir negali būti pagrindas laikyti juos skirtingo tipo pirkimais. Nors šių kodų pirmieji trys skaitmenys (485 ir 489) skiriasi (Metodikos 2.9 papunktis), abu kodai priklauso tam pačiam BVPŽ skyriui 48 „Programinės įrangos paketai ir informacinės sistemos“[footnoteRef:42]. Pirkimo Nr. 2 objektui nurodytas kodas 48983000-2 „Programavimo kalbos ir priemonės“ šio objekto neatspindi. Pirkimu Nr. 2 įsigytos ne programavimo kalbos ar priemonės, o papildomi tos pačios Programėlės funkcionalumai: problemų registravimas, apklausos, verslo integracija, neprisijungusių vartotojų prieiga, taip pat mokymai ir konsultacijos (Pirkimo Nr. 2 techninės specifikacijos 3.1 punktas). Pagal turinį jie atitinka Pirkimo Nr. 1 objektui nurodytą kodą 48517000-5 „Informacinių technologijų programinės įrangos paketai“. Abiem Pirkimais įsigyti tos pačios Tiekėjo platformos „Gyventojo kortelės platforma savivaldybėms“ (sertifikato Nr. 20241021/1-1) techniniai sprendimai ir Programėlės funkcionalumai, skirti identiškam naudojimui, t. y. tos pačios Programėlės veikimui. Abi sutartys sudarytos naudojant tipinę prekių pirkimo–pardavimo sutarties formą, jų objektas įvardytas kaip „Prekės“. Be to, pagal Metodikos 17 punktą kiekviena iš šių sutarčių laikytina sudaryta dėl programinės įrangos, nes abiejų Pirkimų didžiausią vertės dalį sudaro Programėlės funkcionalumai, o su jais susijusios paslaugos (talpinimas, mokymai, konsultacijos) yra mažesnės vertės. Taigi skirtingų kodų nurodymą lėmė Perkančiosios organizacijos klasifikavimo pasirinkimas, o ne skirtingas pirkimo objektas. Be to, Perkančioji organizacija pati nurodė, kad Pirkimo Nr. 2 objektas tiesiogiai susijęs su Pirkimu Nr. 1 įsigytu sprendimu, ir nepateikė duomenų, kad tai skirtingo tipo pirkimai. Todėl, vadovaujantis Metodikos 2.10 papunkčiu, Pirkimų Nr. 1 ir Nr. 2 sutartys laikytinos to paties tipo. [42:  https://viesujupirkimu.lt/bvpz-klasifikatorius/.] 

Pažymėtina, kad sisteminio vertinimo metu nustatyta, jog kitos perkančiosios organizacijos, iš to paties Tiekėjo pirkdamos iš esmės analogišką sprendimą, nurodė skirtingus BVPŽ kodus: pavyzdžiui, Marijampolės rajono savivaldybės administracija – 72260000-5, Elektrėnų savivaldybės administracija – 72212220-7 ir 48517000-5, Kėdainių rajono savivaldybės administracija – 72230000-6. Tačiau nė vieno vertinto pirkimo atveju nebuvo pasirinktas nei BVPŽ kodas 48983000-2, nei kitas BVPŽ grupės 489 kodas. Tai patvirtina, kad Pirkimo Nr. 2 objektui  parinktas BVPŽ kodas nėra būdingas analogiškiems pirkimams ir neatitinka faktinio pirkimo objekto. 
Tarnyba pažymi, kad Pirkimu Nr. 1 įsigyta Programėlė, o Pirkimu Nr. 2 – penki konkretūs papildomi jos funkcionalumai už fiksuotą kainą, kuriuos Tiekėjas įsipareigojo pateikti per 3 mėnesius. Pirkime Nr. 2 numatytos 24 mėnesių konsultacijos (1 200 Eur be PVM) yra mažesnė pirkimo dalis ir jo pobūdžio nekeičia. Tačiau, kaip išdėstyta toliau, Pirkimų Nr. 1 ir Nr. 2 vertės turėjo būti sumuojamos ne dėl jų (ne)reguliaraus pobūdžio, o todėl, kad jie yra vieno išskaidyto pirkimo dalys.
Metodikos 33 punkte nustatyta, kad, perkant to paties tipo prekes ar paslaugas skaidant pirkimą į atskirus pirkimus, kiekvienam pirkimui turi būti taikomas tokios vertės pirkimas, koks būtų pasirinktas visai pirkimo vertei. Ši taisyklė nesiejama su sutarčių reguliariu pobūdžiu. 
Vertinimo metu nustatytos aplinkybės rodo, kad inicijuodama Pirkimą Nr. 1, Perkančioji organizacija planavo platesnės apimties pirkimą:
1) 2024 m. lapkričio 5 d., likus 10 dienų iki Pirkimo Nr. 1 paraiškos pateikimo, Perkančioji organizacija viešai paskelbė, kad projektui įgyvendinti 2024 metais numatyta 30 tūkst. Eur pradinė suma, o tolesniam jo palaikymui lėšos bus skiriamos kasmet. Nepaisant to, Pirkimo Nr. 1 paraiškoje ji nurodė 15 000 Eur be PVM numatomą vertę.
2) Techninės specifikacijos Nr. 1 2.1 punkte numatytas Pirkimo Nr. 1 tikslas apima galimybę gyventojams „pasinaudoti įvairių verslo ir įstaigų siūlomomis nuolaidomis“ ir „įtraukti vietos verslą“. Tačiau nuolaidų ir verslo integracijos funkcionalumas įsigytas tik Pirkimu Nr. 2. 
3) Pirkimu Nr. 2 įsigyti funkcionalumai Pirkimo Nr. 1 metu egzistavo Tiekėjo sprendime ir buvo prieinami ir įsigyjami kitų perkančiųjų organizacijų (žr. šios išvados papildomai nustatytų aplinkybių 8 punktą). Pavyzdžiui, tą patį Tiekėjo sprendimą su problemų žemėlapio, nuolaidų ir verslo atstovų aplinkos, neprisijungusių vartotojų prieigos bei mokymų ir konsultacijų funkcionalumais Radviliškio rajono savivaldybės administracija įsigijo vienu pirkimu 2024 m. rugpjūčio 19 d.
4) Pirkimo Nr. 2 sutartis sudaryta 2025 m. kovo 20 d., t. y. praėjus 4 mėnesiams po Pirkimo Nr. 1 sutarties sudarymo ir dar iki Programėlės vartotojams pristatymo (2025 m. birželio 23 d.). Todėl Pirkimo Nr. 2 poreikis negalėjo kilti iš Programėlės naudojimo patirties. Be to, Pirkimu Nr. 2 įsigyti funkcionalumai Perkančiosios organizacijos jau 2025 m. vasario 19 d. patvirtintose kampanijos sąlygose pristatyti kaip Programėlės dalis.
5) Perkančiosios organizacijos planavimo dokumentuose gyventojo kortelė įgyvendinama kaip viena 2024–2026 m. priemonė (01.01.04.10).
Tarnyba vertina, jog aplinkybė, kad Pirkimo Nr. 1 dokumentuose atnaujinimo galimybė (Metodikos 2.1 papunktis) nebuvo numatyta, savaime nepateisina vertės apskaičiavimo vien pagal Pirkimo Nr. 1 sutarties vertę. Pagal Metodikos 8 punktą ir Įstatymo 5 straipsnio 4 dalį pirkimo vertės skaičiavimo būdas turi būti pasirinktas taip, kad būtų užtikrintas nustatytos tvarkos taikymas. Todėl, Tarnybos vertinimu, Pirkimai Nr. 1 ir Nr. 2 laikytini vieno pirkimo, išskaidyto į atskirus pirkimus, dalimis, o jų vertės turėjo būti sumuojamos (Įstatymo 5 straipsnio 7 dalis, Metodikos 33 ir 38 punktai). Bendra jų vertė, kuri sudaro 30 000 Eur be PVM, iš esmės atitinka ir Perkančiosios organizacijos viešai paskelbtą projekto įgyvendinimui numatytą sumą.
Pažymėtina, kad bendra Pirkimų Nr. 1 ir Nr. 2 numatoma pirkimo vertė (30 000 Eur be PVM) nekeičia jų priskyrimo mažos vertės pirkimams. Tačiau Aprašo 24.2.1 papunktyje neskelbiamos apklausos taikymas siejamas su numatoma pirkimo sutarties verte, o Aprašo 9 punktas draudžia planuojant pirkimus ir jiems rengiantis siekti išvengti Apraše nustatytos tvarkos taikymo. Kaip nustatyta pirmiau, Perkančioji organizacija dar iki Pirkimo Nr. 1 planavo projektui skirti 30 000 Eur. Pirkimu Nr. 2 įsigyti funkcionalumai jau iki Pirkimo Nr. 1 egzistavo Tiekėjo sprendime ir buvo įsigyjami kitų perkančiųjų organizacijų (žr. papildomai nustatytų aplinkybių 8 punktą), o planavimo dokumentuose gyventojo kortelė įgyvendinama kaip viena priemonė. Taigi, įsigyjant šį objektą neišskaidžius, numatoma pirkimo sutarties vertė būtų viršijusi Aprašo 24.2.1 papunktyje nustatytą ribą. Pažymėtina, kad nei Įstatymas, nei Aprašas nedraudžia vieno pirkimo objekto įsigyti keliomis sutartimis ar skaidyti pirkimą į dalis. Tačiau toks skaidymas negali būti naudojamas siekiant išvengti nustatytos tvarkos taikymo (Įstatymo 5 straipsnio 3 dalis, Aprašo 9 punktas). Perkančioji organizacija nenurodė objektyvių priežasčių, dėl kurių objektas buvo skaidomas, o kiekvieno iš Pirkimų sutarčių vertės tiksliai sutapo su Aprašo 24.2.1 papunktyje nustatyta riba. Tai rodo, kad skaidymu siekta, jog kiekvienai sutarčiai būtų galima taikyti Aprašo 24.2.1 papunktį. 
Įstatymo 5 straipsnio 3 ir 7 dalyse ir Metodikos 33 punkte įtvirtinta perkančiosios organizacijos pareiga, apskaičiuojant pirkimo vertę, vertinti visas to paties tipo pirkimo dalis kartu ir draudimas skaidyti pirkimą, jeigu taip būtų išvengta Įstatyme pirkimui nustatytos tvarkos taikymo. Ši pareiga pagal Įstatymo 25 straipsnio 2 dalį ir Aprašo 3 punktą privalomai taikoma ir mažos vertės pirkimams. Šios išvados nekeičia ir tai, kad Pirkimų Nr. 1 ir Nr. 2 sutartys sudarytos skirtingais finansiniais metais. Metodikos 33 punkte nustatyta pareiga išskaidyto pirkimo dalis vertinti kartu nesiejama su finansiniais metais ar kitu laikotarpiu, todėl vieno pirkimo dalys vertinamos kartu, nepriklausomai nuo to, kada sudarytos atskiros sutartys.
Atsižvelgiant į tai, kas išdėstyta, konstatuotina, kad Pirkimai Nr. 1 ir Nr. 2 yra vieno to paties tipo prekių ir (ar) paslaugų pirkimo, išskaidyto į atskirus pirkimus, dalys. Todėl jų numatoma vertė turėjo būti apskaičiuota sumuojant abiejų Pirkimų vertes, o bendra numatoma pirkimo vertė sudaro 30 000 Eur be PVM. Kai pirkimas išskaidomas Aprašo 24.2.1 papunkčio taikymo teisėtumas vertinamas atsižvelgiant į viso pirkimo numatomą vertę (Įstatymo 5 straipsnio 3 ir 7 dalys, Metodikos 33 punktas), nes, priešingu atveju, šioje nuostatoje nustatytą ribą būtų galima apeiti skaidant pirkimą. Kadangi Pirkimų Nr. 1 ir Nr. 2 bendra numatoma vertė viršija Aprašo 24.2.1 papunktyje nustatytą 15 000 Eur be PVM ribą, o Aprašo 24.2.6 papunktyje nustatytų sąlygų nebuvo, Perkančioji organizacija neturėjo pagrindo šių Pirkimų vykdyti neskelbiamos apklausos būdu. Išskaidžiusi pirkimą, Perkančioji organizacija išvengė Apraše nustatytos skelbiamos apklausos tvarkos taikymo ir taip pažeidė Aprašo 9 punktą bei Įstatymo 17 straipsnio 1 dalyje įtvirtintą skaidrumo principą.
Dėl Pirkimo Nr. 3 
Pirkimą Nr. 3 Perkančioji organizacija vykdė neskelbiamos apklausos būdu, remdamasi tik Aprašo 24.2.6 papunkčiu. Paraiškoje ji nurodė, kad Tiekėjui priklauso išimtinės autorių teisės į platformą „Gyventojo kortelės platforma savivaldybėms“, todėl tik šis tiekėjas gali vykdyti platformos palaikymą ir plėtrą, kitų tiekėjų pasitelkimas pažeistų autorių teises, o alternatyvūs sprendimai būtų neproporcingai sudėtingi ir ekonomiškai nepagrįsti.
Tarnyba neneigia, kad Pirkimo Nr. 3 metu Programėlės palaikymo ir plėtros paslaugas, nesant Perkančiosios organizacijos turtinių teisių ir teisių į platformos išeities kodą, galėjo teikti tik Tiekėjas. Tačiau tokią padėtį, kaip ir Pirkimo Nr. 2 atveju, lėmė pačios Perkančiosios organizacijos sprendimai. Todėl Aprašo 24.2.6 papunkčio sąlygos nėra tenkinamos:
(1) Perkančioji organizacija nepagrindė, kad nėra pagrįstos alternatyvos ar pakaitalo. Teiginiai, kad alternatyvūs sprendimai būtų neproporcingai sudėtingi ir ekonomiškai nepagrįsti, nepagrįsti jokiais skaičiavimais ar kitais duomenimis. Rašte Perkančioji organizacija pati nurodė, kad alternatyvių sprendimų tiekėjų paieškos rinkos tyrimas nebuvo atliekamas.
(2) Konkurencijos nebuvimą sukūrė pati Perkančioji organizacija. Nuolatinis Programėlės palaikymo poreikis jai buvo žinomas dar iki Pirkimo Nr. 1: pirmiau minėtame 2024 m. lapkričio 5 d. Perkančiosios organizacijos interneto svetainėje paskelbtame pranešime nurodyta, kad „tolesniam jo palaikymui kiekvienais metais bus skiriamos lėšos iš savivaldybės biudžeto“. Nepaisant to, Pirkimo Nr. 1 reikalavimais ji pirkimo objektą susiejo su konkretaus Tiekėjo platforma ir neįsigijo teisių, kurios leistų palaikymo ir plėtros paslaugas pirkti konkurencingai. Pirkimo Nr. 3 reikalavimai šią priklausomybę dar įtvirtino: paslaugos apibrėžtos kaip konkrečios Tiekėjo platformos palaikymas ir plėtra, o sutarties specialiųjų sąlygų 14.1 punkte nustatyta, kad visos autorių ir turtinės teisės į perduotą programinę įrangą lieka programinės įrangos autoriui. Tokiu būdu Tiekėjui nepagrįstai sudarytos palankesnės sąlygos, t. y. konkurencija dirbtinai sumažinta (Aprašo 9 punktas).
Taigi Aprašo 24.2.6 papunkčio b ir c papunkčių taikymo sąlygos, t. y. kad nėra pagrįstos alternatyvos ar pakaitalo ir kad konkurencijos nebuvimas nėra sukurtas perkančiosios organizacijos, dirbtinai sugriežtinus pirkimo reikalavimus, Pirkimo Nr. 3 atveju taip pat netenkinamos.
Vertinant šias aplinkybes, reikšminga Europos Sąjungos Teisingumo Teismo (ESTT) praktika, aiškinant analogiškas Europos Sąjungos teisės nuostatas dėl neskelbiamų procedūrų taikymo dėl techninių priežasčių ar išimtinių teisių. ESTT 2025 m. sausio 9 d. sprendime byloje C-578/23 Česká republika – Generální finanční ředitelství pažymėjo, kad, vertinant neskelbiamos procedūros taikymą dėl techninių priežasčių ar išimtinių teisių turi būti atsižvelgiama ir į tai, ar išimtinumo situacija nėra susijusi su pačios perkančiosios organizacijos ankstesniais sprendimais ir ar ji turėjo realių bei ekonomiškai pagrįstų galimybių tokią priklausomybę pašalinti iki sprendimo taikyti neskelbiamą procedūrą, kitaip tariant, perkančioji organizacija negali remtis išimtinumu, jeigu jį lėmė jos pačios veiksmai ar neveikimas. Perkančioji organizacija turi imtis visų pagrįstų priemonių, kad išvengtų nekonkurencingų procedūrų taikymo, o vertinant tokios procedūros teisėtumą atsižvelgiama į visą įvykių eigą iki sprendimo ją taikyti, įskaitant tai, ar perkančioji organizacija turėjo realių galimybių priklausomybę nuo tiekėjo pašalinti.
Kadangi Pirkimas Nr. 3 vykdytas tik Aprašo 24.2.6 papunkčio pagrindu, kurio taikymas nepriklauso nuo numatomos pirkimo vertės, o šio pagrindo taikymo sąlygos netenkinamos, Tarnyba Pirkimo Nr. 3 numatomos vertės apskaičiavimo atskirai nevertino. Vis dėlto pažymėtina, kad Perkančioji organizacija Pirkimo Nr. 3 paslaugų apimtį nustatė pagal turimą 15 000 Eur be PVM finansavimą, o ne pagal apskaičiuotą poreikį. Be to, techninėje specifikacijoje preliminari paslaugų apimtis (300 val.) nurodyta 12 mėnesių laikotarpiui, o Tiekėjo pasiūlyme – 24 mėnesių laikotarpiui. Pirkimas Nr. 3 yra reguliaraus pobūdžio, todėl, planuodama tolesnius Programėlės palaikymo ir plėtros pirkimus, Perkančioji organizacija turėtų jų vertę skaičiuoti pagal Metodikos 14 punktą, sumuodama to paties tipo reguliaraus pobūdžio sutarčių vertes.
Apibendrindama nustatytų aplinkybių visumą, Tarnyba pažymi, kad Perkančioji organizacija Pirkimams Nr. 1, Nr. 2 ir Nr. 3 nepagrįstai taikė Aprašo 24.2.6 papunktį, nes konkurencijos nebuvimą nulėmė jos pačios pirkimo objekto apibrėžimas pagal konkretaus Tiekėjo produktą, įsigytų teisių apimtis ir tai, kad nebuvo vertinamos galimos alternatyvos. Pirkimo Nr. 1 atveju neįrodyta, kad Perkančiosios organizacijos poreikius objektyviai galėjo patenkinti tik Tiekėjo siūlomas sprendimas ir kad rinkoje nebuvo pagrįstų alternatyvų ar pakaitalų. Pirkimų Nr. 2 ir Nr. 3 metu papildomus funkcionalumus įdiegti bei palaikymo ir plėtros paslaugas teikti faktiškai galėjo tik Tiekėjas. Tačiau konkurencijos nebuvimas yra pačios Perkančiosios organizacijos ankstesnių sprendimų pasekmė, nes, vykdydama Pirkimą Nr. 1, ji nesiėmė veiksmų įsigyti tokios apimties teises ar numatyti tokius sutartinius sprendimus, kurie vėlesniuose pirkimuose būtų leidę užtikrinti konkurenciją. Išskaidžiusi pirkimą ir apibrėžusi pirkimo objektą pagal konkretaus Tiekėjo produktą, Perkančioji organizacija kitiems tiekėjams nesudarė galimybės dalyvauti Pirkimuose, todėl pažeidė skaidrumo ir lygiateisiškumo principus.
Įvertinusi nustatytų aplinkybių visumą, Tarnyba konstatuoja, kad Perkančioji organizacija:
1. Pažeisdama Įstatymo 5 straipsnio 3, 4, 5 ir 7 dalių reikalavimus bei 17 straipsnio 1 dalyje įtvirtintą skaidrumo principą, Metodikos 6, 8 ir 33 punktų bei Aprašo 9 punkto reikalavimus, Pirkimus Nr. 1 ir Nr. 2 nepagrįstai vykdė kaip atskirus pirkimus ir taip išvengė skelbiamos apklausos procedūros taikymo.
2. Pirkimams Nr. 1, Nr. 2 ir Nr. 3 nepagrįstai taikė Aprašo 24.2.6 papunktį.
3. Pirkimų Nr. 1 ir Nr. 2 atveju nepagrįstai rėmėsi Aprašo 24.2.1 papunkčiu, nes išskaidyto pirkimo atveju šio papunkčio taikymas vertinamas pagal viso pirkimo numatomą vertę, kuri viršijo jame nustatytą ribą.
Tokiu būdu Perkančioji organizacija, išskaidžiusi pirkimą ir apibrėžusi pirkimo objektą pagal konkretaus Tiekėjo produktą, kitiems tiekėjams nesudarė galimybės dalyvauti Pirkimuose. Tokiais savo veiksmais ji pažeidė Įstatymo 17 straipsnio 1 dalyje įtvirtintus skaidrumo ir lygiateisiškumo principus, 3 dalyje įtvirtintą draudimą dirbtinai sumažinti konkurenciją, 5 straipsnio 3, 4, 5 ir 7 dalis, Metodikos 6, 8 ir 33 punktų reikalavimus, o atlikdama mažos vertės pirkimus, pažeidė Įstatymo 25 straipsnio 2 dalį  ir Aprašo 9 punktą, nes nepagrįstai taikė  bei 24.2.1 ir 24.2.6 papunkčius.

	



III dalis. Kiti nustatyti pažeidimai

	-
	-

	-



IV dalis. Sprendimas

	Tarnyba, atsižvelgdama į Pirkimo vertinimo išvados II dalyje konstatuotus Įstatymo 17 straipsnio 1, 3 dalių, 5 straipsnio 3, 4, 5 ir 7 dalių, 25 straipsnio 2 dalies ir Metodikos 6, 8 ir 33 punktų, Aprašo 9 punkto bei 24.2.1 ir 24.2.6 papunkčių taikymo pažeidimus bei vadovaudamasi teisingumo ir protingumo kriterijais, Perkančiajai organizacijai rekomenduoja:
1. Siekiant didinti tiekėjų konkurencingumą, ruošiantis vykdyti pirkimus, atlikti išsamius rinkos tyrimus – ne tik pirkimo vertei ar apimčiai nustatyti, bet ir konkurencinei aplinkai tirti (pvz., nustatyti potencialių tiekėjų skaičių, alternatyvius sprendimus, galimus techninės specifikacijos pakeitimus). Pirkimų plane ir inicijavimo etape identifikuoti segmentus, kuriuose fiksuojama didesnė vieno tiekėjo pirkimų dalis ir jiems taikyti papildomas konkurencingumo didinimo priemones (pvz., techninių specifikacijų viešinimas prieš pirkimo paskelbimą, tiekėjų informavimas apie planuojamus pirkimus).
2. Atsižvelgiant į alternatyvų vertinimo rezultatus, numatyti reikiamas lėšas Perkančiosios organizacijos veiklos planavimo dokumentuose bei pirkimų plane. Iš anksto, atsižvelgiant į pirkimo trukmę, suplanuoti konkurencingą Programėlės palaikymo ir plėtros arba naujo sprendimo įsigijimo pirkimą, kad jis būtų įvykdytas iki galiojančios sutarties pabaigos.
3. Jei Perkančioji organizacija, įvertinusi alternatyvas, nustatytų, kad realių ir ekonomiškai pagrįstų priemonių priklausomybei nutraukti per tam tikrą laikotarpį nėra, šį vertinimą išsamiai dokumentuoti ir nurodyti jį pirkimo paraiškoje kaip Aprašo 24.2.6 papunkčio taikymo pagrindimą. Kartu numatyti konkrečias priemones, veiksmus ir terminus, skirtus  priklausomybei nuo vieno tiekėjo mažinti ar pašalinti ateityje.
4. Įsigyjant informacines sistemas ir programinius sprendimus: pirkimo objektą apibrėžti pagal funkcinius poreikius, o ne pagal konkretaus tiekėjo produktą; iš anksto įvertinti visą sprendimo gyvavimo ciklą (sukūrimą, numatomus funkcionalumus, talpinimą, palaikymą ir plėtrą) ir, jei toks poreikis žinomas arba pagrįstai numatomas, jį įvertinti apskaičiuojant pirkimo vertę ir sprendžiant dėl pirkimo būdo, pavyzdžiui, kaip pasirinkimo galimybę ar sutarties tęsinį; pirkimo dokumentuose ir sutartyje įvertinti autorių turtinių teisių ir išeities kodo perdavimo, techninės dokumentacijos pateikimo, duomenų perkėlimo ir pagalbos pereinant prie kito tiekėjo sutarties pabaigoje poreikį.
5. Užtikrinti, kad pirkimo dokumentuose, tiekėjų pasiūlymuose ir pirkimo sutartyse nurodytos sąlygos (paslaugų apimtis, teikimo terminai ir jų skaičiavimo pradžia, kainos) būtų nuoseklios ir neprieštaringos (rekomendacija teikiama atsižvelgiant į Pastabų dalyje pateiktus pastebėjimus). Įsitikinti, kad pagal Pirkimo Nr. 3 sutartį nėra apmokamos paslaugos, kurios jau įsigytos pagal Pirkimų Nr. 1 ir Nr. 2 sutartis.
6. Atnaujinti arba patikslinti pirkimų planavimo ir numatomos pirkimo vertės apskaičiavimo vidaus procedūras, užtikrinant, kad planuojant informacinių sistemų, programinės įrangos ir jų vystymo pirkimus būtų vertinamas visas numatomas projekto gyvavimo ciklas ir iš anksto identifikuojami tarpusavyje susiję poreikiai.
Pažymėtina, kad Įstatymo ar jo įgyvendinamųjų teisės aktų pažeidimas perkančiosios organizacijos vadovui ar jo įgaliotiems asmenims, viešojo pirkimo komisijos nariams, balsavusiems už neteisėto sprendimo priėmimą, ekspertams, perkančiosios organizacijos valstybės tarnautojams ar darbuotojams užtraukia Lietuvos Respublikos administracinių nusižengimų kodekso 184 straipsnyje[footnoteRef:43] nustatytą administracinę atsakomybę. [43:  „1. Lietuvos Respublikos viešųjų pirkimų įstatymo <...> ir šių įstatymų įgyvendinamųjų teisės aktų pažeidimas užtraukia įspėjimą arba baudą perkančiųjų organizacijų <...> ar jų įgaliotiems asmenims, viešojo pirkimo <...> komisijos nariams, balsavusiems už neteisėto sprendimo priėmimą, ekspertams, perkančiųjų organizacijų <...> valstybės tarnautojams ar darbuotojams nuo dviejų šimtų penkiasdešimt iki trijų tūkstančių eurų.
2. Šio straipsnio 1 dalyje numatytas administracinis nusižengimas, padarytas pakartotinai, užtraukia baudą nuo dviejų tūkstančių iki šešių tūkstančių eurų.“] 

Prašome ne vėliau kaip per 10 darbo dienų nuo šios išvados gavimo dienos raštu informuoti Tarnybą apie priimtą sprendimą / -us dėl Tarnybos rekomendacijos vykdymo ir pateikti tai pagrindžiančius dokumentus.



Pastabos
	Vertinimo metu nustatyti šie pirkimo dokumentų netikslumai ir (ar) prieštaravimai:
1. Pirkimo Nr. 1 techninės specifikacijos 3.1.11 papunktyje ir Tiekėjo pasiūlyme talpinimo paslaugos (atsarginių kopijų darymas, administracinės aplinkos talpinimas, saugumo užtikrinimas, greitaveikos priežiūra ir stebėsena) numatytos 24 mėnesių laikotarpiui nuo paslaugų priėmimo–perdavimo akto pasirašymo dienos. Tuo tarpu Pirkimo Nr. 1 sutarties specialiųjų sąlygų 4.1 punkte nurodyta, kad palaikymo, aptarnavimo ir konsultacijų paslaugų teikimo terminas yra 12 mėnesių nuo sutarties įsigaliojimo dienos. Taigi sutartyje ir pirkimo dokumentuose skiriasi ir paslaugų teikimo trukmė, ir jos skaičiavimo pradžia. Visgi iš Pirkimo Nr. 1 dokumentų nustatyta, kad Techninės specifikacijos 3.1.11 papunktis („trukmė: 24 mėnesiai, po paslaugų priėmimo-perdavimo akto pasirašymo datos“) turi pirmenybę prieš specialiųjų sąlygų 4.1 punktą (12 mėn. nuo sutarties įsigaliojimo). Taigi Tiekėjas privalo teikti talpinimo paslaugas iki 2026-12-19. Tai sutampa ir su Tiekėjo pasiūlymu. 
2. Pirkimo Nr. 2 techninės specifikacijos 3.3 papunktyje nustatyta, kad „Tiekėjas Vilniaus rajono gyventojo kortelės aplikacijos administravimo priežiūros ir palaikymo darbus įsipareigoja teikti 24 mėn. po paslaugų priėmimo-perdavimo akto pasirašymo dienos“. Sutarties specialiųjų sąlygų 4.1 papunktyje numatyta, kad „Tiekėjas Prekes (visą Prekių kiekį) įsipareigoja pristatyti ne vėliau kaip per – 3 (tris) mėn.; administravimo, priežiūros ir palaikymo darbus įsipareigoja teikti 24 mėn. po Paslaugų priėmimo-perdavimo akto pasirašymo dienos <...>“. 
Tiekėjo pasiūlyme 24 mėnesių trukmė nurodyta tik pozicijai „Mokymai ir konsultacijos“ (1 200 Eur be PVM), o administravimo, priežiūros ir palaikymo darbai atskirai neįkainoti. Taigi, iš Tiekėjo pasiūlymo nėra aišku, kokia bendros pasiūlymo kainos dalis tenka techninėje specifikacijoje ir sutartyje numatytiems administravimo, priežiūros ir palaikymo darbams, nes šios paslaugos pasiūlyme neišskirtos atskira kainos eilute. Vis dėlto, atsižvelgiant į Techninės specifikacijos 3.4 papunktį[footnoteRef:44], nėra pagrindo teigti, kad šios paslaugos nebuvo įtrauktos į pasiūlymo kainą. [44:  Techninės specifikacijos 3.4 papunktis: „Į pasiūlymo kainą Tiekėjas turi įskaičiuoti visas su sutarties vykdymu susijusias išlaidas“.] 

3. Pirkimo Nr. 3 techninės specifikacijos 3.4 papunktyje preliminari paslaugų apimtis (300 valandų) nurodyta 12 mėnesių laikotarpiui, o Tiekėjo pasiūlyme – 24 mėnesių laikotarpiui. Iš sutarties specialiųjų sąlygų 5.2, 11.1 ir 11.2 papunkčių matyti, kad perkama ne daugiau kaip 300 valandų už ne daugiau kaip 15 000 Eur be PVM, sutartis sudaryta 12 mėnesių terminui ir, neišnaudojus sutarties kainos, gali būti pratęsta dar 12 mėnesių jos nedidinant. Taigi bendra perkamų paslaugų apimtis ir kaina nustatytos aiškiai, tačiau pirkimo dokumentuose ir pasiūlyme ši apimtis su paslaugų teikimo laikotarpiu susieta nevienodai.




Direktorius                                                                                                                          Darius Vedrickas                                                                                                      

